U ki pasa ku bo, Eloiza
Foi mutu tristi i angustiadu
Pamodi dinheru BINTER rekuza
Salva-u bu vida ki staba en prigu
N odja-bu dentu lantxa steradu
Ta txora dor ta pidi agu
I governu, sen djobe pa ladu
Ki nporta-l si bu sta frontadu
Bu tinha dezeju di serba mai
Mas es dezeju fika li i bo bu bai
Bo ku bu fidju ki nen ka sai
Di dentu'l bo pa na txon kai
Pamodi dinheru ki bu ka tinha
Bu móre prenha sima bu staba
I Governu enves di pidi diskulpa
Ben tenta justifika se patetaria
N odja-u ta txora dizusperadu
Dentu di un lantxa ta pidi agu
Detadu di kósta steradu pan
Sima limária largadu na txon
Ku sedi, dor i sofrimentu
Sen forsa pa bu pintxa bu tormentu
Bu nbarsa mórti ku odju kran
Pabia di un Governu sen korason
Ah Kabu Verdi, ah nos téra,
Ja verdi bu ka e, dja dura
Sta-m ma dja nen bu ka ezisti
Pa bus propi fidju ki bu pari
Bu Téra bendedu pa Xines
Bu Mar npinhadu na Europa
Bu Seu dja feresedu Spanhol
Bu diginidadi dadu Merkanu
Konpitentis e kes ki grita VIVA!
Karton di Militanti bira ses Diploma
Sidadon e kenha ki ta fla SIN SENHOR
Sikre kusa ka sta da-l ku stangu.
Ah, nha téra di bo e duedu
Ku dotoradus tudu bariadu
Ki na ses kurikulu ta sta skrebedu "Ami e militanti di "X" Partidu
Soluson pa bo dja más ka tenedu
Bu dos maridu dexa-u asfikisiadu
Tudu bus braku es dexa tapadu
Dja bu Ar, sta kuazi pa ka raspiradu.
Kel meninu ki strobadu nase
Talves un dia e pode ben serba
Un sientista ki ben inventa
Algun ramedi pa korupuson
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn kea_Latn kea_Latn kea_Latn bam_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn